Vaihingen an der Enz

**Vâinge** (dt. *Vaihingen an der Enz*) isch a Stadt en Bade-Wirttebärg, an dr Enz gläge, rund 24 Kilometer nordweschtlig vu Stuegert un 20 Kilometer eschtlich vo Pforze. Si ghert zue dr Metropolregion Stuegert, isch noch Ludisburg, Biedge-Bissenge un Kornweschte di viertgrescht Stadt vum Landkroes Ludisburg un bildet a Mittelzäntrum fir d Umlandgmeine. Soit em 1. Jänner 1973 isch Vâinge Große Krâisstodt.

Mit dr Stadt Oberriexenge un dr Gmoinde Eberdenge un Serse hot d Stadt Vâinge aVerwâltungsgmoinschaft veroibârt.

## Geografie

### Geogrâfische Lâg
Vâinge ligt in 200 bis 450 Meter He'e am Änd vum Strogai, am Weschtrand vom Neckerbecka in ere Dalwoite vo dr Enz. D Innestadt isch uf dr Oschtsoite vom Fluss un wird vum Schloss Kâltestoi iberrâgt.

S Stadtgebiet bstoht aus 600&nbsp;ha Fläch mit Bebaung, 1592&nbsp;ha Wald, 329&nbsp;ha Räba un 4116&nbsp;ha sunschtige landwirtschâftlich gnutze Flecha. D Stadt Vâinge nännt sich sälber „Stadt zwische Matte, Wald un Räbe“. In dr „Internationale Stadt vo dr Räbe un em Woi“ wäre scho soit jehär Räbe bewirtschaftet un d Woikultur bflägt.

### Nochbergmoinde
Die Städt ond Gmoinda gränze an d Stadt Vâinge (im Uhrzeigersinn vu Norde uus): Sachsene, Serse, Oberriexenge, Markgrẽänenge, Eberdenge (âlle Landkroes Ludisburg), Mihlacker un Illenge. (Enzchreis)

### Stadtglidrung
Vâinge bstoht aus de nein Stadtdeil (Oiwohnerzahle in Klammra mit Stand Dezämber 2005) Aurich (1.572), Ensenge (2.602), Enzwâinge (3.914), Gendlbach (1.273), Gloigläbbich (4.341), Horre (2.618), Riet (917), Roßwog (1.259) un Vâinge. Die Stadtdeil sin idäntisch mit de ehmâlige gloichnamige Gmeinde. D offiziälle Bezeichnung vo de Stadtdeil erfolgt durch dr Nâme vo dr Stâdt un em Nâme vom Stadtdeil, wo mit ma Bindestrich nogstellt werd. 

D nein Stadtdeil bilde Wohnbezirk im Sinn vo dr bade-wirttebärgische Gmeindeordnig un sen mit Uusnahm vum Stadtdeil Vâinge Ortschafte im Sinn vo dr bade-wirttebärgische Gmeindeordnig mit eme Ortschaftsrot, wo vo dr Bevelkarung boi jedere Kommunalwahl nei gwählt wird, mit äma Ortsvorstäer âls Vorsitz. In de Ortschafta bstehn jewoils oigne Verwaltungsställa.

Zum Stadtdeil Aurich gherä s Dorf Aurich un di abgange Ortschaft »Auf Weiler«. Zum Stadtdeil Ensenge ghere s Dorf Ensenge un di abgange Ortschaft Schweinemihl. Zum Stadtdeil Enzwaehinge ghere s Dorf Enzwaehinge, dr Weiler Pulverdenge, s Gheft Leinfelder Hof ond die Heiser Neimihle un Rieter Dâl. Zum Stadtdeil Gendlbach gherä s Dorf Gendlbach, d herzoglig Domäne Stoibachhof ond die abgange Ortschaft Maninchova. Zum Stadtdeil Gloigläbbich ghert s Dorf Gloigläbbich. Zum Stadtdeil Horre gherä s Dorf Horre un di abgange Ortschafte Altä- un Jungaguckahausa (villoicht idäntisch mit Gumboldeshausa). Zum Stadtdeil Riet ghert s Dorf Riet ond die abgange Ortschaft Wintergoislinga (villoicht idäntisch mit Munigischinga). Zum Stadtdeil Roßwog ghert s Dorf Roßwog un s Haus Seemihl. Zum Stadtdeil Vâinge ghert d Stadt Vâinge.

### Raumblânong
Vâinge bildet a Mittelzäntrum in dr Region Stuegert, s Oberzäntrum vu däre isch d Stadt Stuegert. Zum Mittelberaich Vâinge ghere no d Oberriexenge un d Gmeine Eberdenge un Serse.

## Gschicht
Vâinge ischt zom erschte Mol gnennt worda em Johr 779.

## Verwaldong
Vâinge hot mit dr Stadt Oberriexenge ond dr Gmoede Eberdenge ond Serse a Verwaltongsgmoeschaft vereibart.

Dr OberSchuldes vo Vaehinge ischt dr Uwe Schkribegg.

### Wahla
Ergäbnis vo de Landdagswahla seid 2006: 

1 2006: WASG, seid 2011: Die Linke

## Dialekt
Dr Dialekt vo Vâinge ghert zom schwäbisch-sidfränkische Ibergangsbiet.

## Leit
* Karl von Gerok (1815-1890), dytsche Pfarrer, Lyriker un Schriftsteller

## Bildle

Datei:Vaihingen an der Enz-Rathaus-2006-04-08.jpg|Rothaus
Datei:VaihingenBurg.jpg|Schloss Kaltestoi
Datei:Vaihingen an der Enz-Pulverturm-2010-02-28.jpg|Bulverdurm
Datei:Vaihingen-Marktplatz 12 und Marktgasse 2.jpg|Fachwärgheiser Marktgasse 2 (links) ond Marktplatz 12 (rächts)


## Literatur
* Gudrun Aker u.&nbsp;a.: *Die Stadtkirche in Vaihingen an der Enz. Kirchliches Leben unter dem Kaltenstein in acht Jahrhunderten*. Mit Beiträgen von Gudrun Aker, Lothar Behr, Stefan Benning, Anne-Christine Brehm, Hartmut Leins, Manfred Scheck, Marc Wartner. Hrsg. von der Evangelischen Kirchengemeinde Vaihingen an der Enz anlässlich der Grundsteinlegung der Stadtkirchen-Erweiterung vor 500 Jahren. Vaihingen 2013.
* Lothar Behr u.&nbsp;a. (Hg.): *Geschichte der Stadt Vaihingen an der Enz.* Vaihingen 2001
**Württembergisches Städtebuch*; Band IV Teilband Baden-Württemberg Band 2 aus "Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages, hrsg. von Erich Keyser, Stuttgart 1961

## Weblink
* 
* 
* 
* Internetpresänz vu dr Stadt Vaehinge
* Internetpresänz vum Ortsdeil Aurich
* Privati Syte iber dr Ortsdeil Gloiglattbach

## Fueßnote